Motî:sorviker - Wikipedia

# Motî:sorviker

### Èn årtike di Wikipedia.

sorviker [v.s.c.]

1. dimorer vicant(e) après ls ôtes. C' est l' feme k' a sorviké. Li pôve pere a sorviké a ses efants. El pierot est l' proye do tchet, Mins sorvike a si assazin (A. Gauditiaubois). F. survivre. >> sorviker a si oneur, a si rlomêye.

2. cotinouwer a viker. Dji m' rind bén conte ki l' walon doet rener po s' fé å vicaedje d' asteure mins gn a k' insi k' i sorvicrè (Y. Paquet). Li pin d' Wålimi, c' est ene plante a tchvå eter les sapéns et les fetchires, k' a polou sorviker 300 miyons d' anêyes dins on ptit stroet vå a 500 km di Sidney. F. survivre, subsister.

3. vicoter, viker målåjheymint. A l' escole do travay d' asto, On n' vos aprind nén a viker, Oyi, sorviker, c' est ddja bea.

| sorvicant, e

I. [o.f.n.] li ci (cene) ki sorvike. Des anêyes d' asto, les mannestés raetcheyes pås esplôzaedjes, n' avént nén aresté di rtchair, et todi rascråwer les dierins sorvicants. C' est on des dierins sorvicants del raece des soyeus k' i gn aveut å Såt (E. Gillain, ramexhné pa L. Pirsoul). E cas d' moirt, li sorvicant serè mwaisse di tot (H. Forir). >> Å dierin sorvicant tos les béns: rl a: vicant (å dierin vicant les béns).

II. [addj.] ki sorvike. Ces waloneus la riwaitèt sins påpyî li walon ki n' est pus transmetou ås efants (nén ddja ås leurs), et li rclamer, avou Morice Piron "moirt mins sorvicant po todi divins ses belès letes" F. survivant(e).

| sorvicance [f.n.]

1. estance do ci, del cene, del sacwè ki sorvike. C' est co drola li sorvicances di viyès croeyances celtikes. Dji vôréns bén ki " L' Årmonak årdinwès da Omer Marchâl " rissûche co aplaidî les anêyes ki vént, come sorvicance di nosse soçon. F. survivance, souvenir, réminiscence.

2. shuvance otomatike d' ene sakî k' est moirt pol plaece k' il aveut. Il espere aveur li sorvicance di s' monnonke li notaire (H. Forir). F. succession désignée.

| sorvicaedje [o.n.] no d' fijhaedje et no di çou k' est fwait (accion eyet si rzultat) pol viebe "sorviker". Ci boket la a stî scrît pa J. Schoovaerts, divins li rvowe éndjolike "Rabulets", adon dins s' deuzinme anêye di "sorvicaedje", sapinse å mwaisse-sicrijheu. F. survie.

Prin del pådje «http://wa.wikipedia.org../../../s/o/r/Mot%C3%AE%7Esorviker.html»

##### Views

- Årtike
- Copene
- Modêye d' asteure

##### Cweri